ร้านอยู่ก่อนถึงโรงเรียนเซนต์หลุยส์ เป็นตึกแถว 2 ห้อง อยู่ด้านขวามือ ขายอาหาร กาแฟ เครื่องดื่ม เบเกอรี่  ปกติได้ทานขนมของที่นี่มาบ้าง แต่เพิ่งเคยมาที่ร้านเป็นครั้งแรก เบเกอรี่เยอะมาก ทั้งด้านนอกและในตู้เค้ก จัดร้านเป็น 2 โซน มีที่นั่งด้านนอก กับด้านในห้องแอร์ เจ้าของเป็นกันเอง  เบเกอรี่ที่ขายในร้านจะมีพวกขนมปัง บราวนี่และเค้กต่างๆ ส่วนอาหารมีหลากหลายเมนูส่วนใหญ่เป็นอาหารจานเดียวราคาไม่แพง เมนูเครื่องดื่มก็หลากหลายดี เมนูขนมทานในร้านมีปังเย็น ปังปิ้ง ไอศกรีม โทสต์ เครปไอศกรีม แต่ถ้าจะทานเป็นเบเกอรี่ในตู้เค้กทางร้านก็เสิร์ฟใส่จานพร้อมทานค่ะ 
- ข้าวกระเพราทะเล 59฿ มีปลาหมึก กุ้ง ผัดมารสกลมกล่อมน้ำผัดกระเพรานองๆจาน มีมะเขือเทศ แตงกวาไว้ทานแกล้มกัน ข้าวจะออกนุ่มๆถ้าเป็นเม็ดสวยกว่านี้จะโอเคมาก
- ชามะนาวเย็น 30฿ ชาหอมดี ไม่หวาน ไม่เปรี้ยว รสกลางๆ ใส่ชิ้นเลมอนเชื่อมมาด้วย ปกติร้านอื่นได้เป็นชิ้นมะนาวสด กระดาษหุ้มแก้วสีดำคลาสสิคดี ตอนแรกนึกว่าแก้วไม่มีลวดลาย ลองดึงดู แก้วสกรีนเป็นรูปการ์ตูนน่ารักเลย ดูใส่ใจทุกรายละเอียดจริงๆ 
- ฮอกไกโดเค้กฝอยทอง 35฿ ฝอยทองทางร้านทำเองนุ่มอร่อยดี เข้ากับเนื้อเค้กนุ่มๆและไส้ครีมด้านในขนม ครีมเยอะมากรสกำลังดีไม่หวานไป สมกับป้าย Signature ที่ติดไว้ อร่อยดี
- ขนมปังไส้สังขยาใบเตย 10฿ /ไส้หมูหยองพริกเผา 10฿ / ไส้ฝอยทอง 15฿ /ปังชาโคลไส้ครีม 10฿ เนื้อขนมปังไส้หมูหยองกับฝอยทองไม่ค่อยนุ่มเท่าไหร่ ออกแห้งๆแล้วแต่คนชอบนะคะ ตัวไส้ฝอยทองอร่อยดี ไส้หมูหยองพริกเผาไส้แฉะไปหน่อย ส่วนสังขยาใบเตยและไส้ครีมขนมปังนุ่มดี ไส้ใช้ได้ค่ะ